پاکستانی عوام اسلامی انقلاب کے منتظر

امیر جماعت اسلامی پاکستان سینیٹر سراج الحق نے کہا ہے کہ پاکستان میں ہمیں صدارتی نہیں بلکہ قرآن کا نظام چاہیے۔

خبر کا کوڈ: 3869

تاریخ: 29 April 2019 - 13:18

مقدس دفاع نیوز ایجنسی کی بین الاقوامی رپورٹر رپورٹ کے مطابق، پاکستان کے صوبہ خیبر پختونخوا کے شہرپشاور کے جناح پارک میں قرآنی اجتماع سے خطاب میں سینیٹر سراج الحق نے کہا کہ لوگ اسلامی انقلاب کے منتظر ہیں،71سال گزرگئے لیکن ملک میں نظام، اسلام و قرآن کے مطابق نہیں ہے۔

سراج الحق نے مزید کہا کہ سود کی ادائیگی کےلئے سود پر مزید قرضے لئے جاتے ہیں،سودی نظام نے ہمیں مقروض بنادیا ہے، حکمرانوں نے ملک کے ساتھ غداری کی۔

انہوں نے کہا کہ پاناما کیس میں ایک سو گیارہ دن سپریم کورٹ گیا، اس دوران قرآن کا حوالہ نہیں سنا، بلکہ فرانس اور ہندوستان کے قوانین کے حوالے دیئے جاتے تھے لیکن اللہ کی کتاب کا حوالہ نہیں دیا گیا۔

سراج الحق کا کہنا تھا کہ آئی ایم ایف کے پاس جانے کو خود کشی کہنے والے آج آئی ایم ایف حکام سے ملاقات پر خوش ہیں، عوام ان سے نجات حاصل کرنا چاہتے ہیں۔

پیغام کا اختتام/